Nodularia spumigena

Nodularia spumigena on tsüanobakterite rühma kuuluv ülemaailmse levikuga sinivetikaliik, mis tihti põhjustab toksilist veeõitsengut.Sivonen, K., Kononen, K., Carlmichael, W.W., Dahlem, A. M., Rinehart, K. L., Kiviranta, J., Niemelä, S. I. 1989. "Occurence of the Hepatotoxic Cyanobacterium Nodularia Spumigena in the Baltic Sea and the Structure of the Toxin". In Levin, A. J. Applied and Environmental Microbiology. United States: American Society for Microbiology. Volume 55. Available at https://web.archive.org/web/20151212014134/http://aem.asm.org/content/55/8/1990.short  Last accessed in March 2020. Teadaolevatest sinivetikaliikidest Läänemerel omistatakse Nodularia spumigenale kõige ulatuslikum negatiivne mõju ümbritsevatele organismidele.

 Veeõitsengud Läänemeres 
Nodularia Spumingena põhjustatud veeõitsengud Läänemeres jäävad reeglina suve teise poolde. Õitsengutele on sageli iseloomulikuks tunnuseks veekogu pinna lähedale akumuleerunud tihedad filamentsed ja rohekat tooni sinivetikakogumid.Uronen, P. 2007. "Harmful Algae in the Plantonic Food Web of the Baltic Sea". Monographs of the Boreal Environment Research. Finland Helsinki: Finnish Environment Institute. Volume 12. Available at https://www.researchgate.net/publication/47933427_Harmful_algae_in_the_planktonic_food_web_of_the_Baltic_Sea Last accessed in March 2020.  Kuna Nodularia Spumingena eelistab Läänemeres soolakamat vett, siis on veeõitsengud levinud pigem avamerel. Erinevalt paljudest teistest vetikaliikidest ei ole Nodularia spumigena kasvu limiteerivaks toitaineks mitte lämmastik, vaid fosfor. Sarnaselt teiste sinivetikaliikidega suudab Nodularia spumigena siduda atmosfäärilist lämmastikku.

 Toksilisus 
Nodularia spumigena oli üks esimesi sinivetikaliike, mille toksilistest mõjudest loomadele teadusmaailmas 1878. aastal kirjutati. Ligi sajand pärast toksiliste omaduste kirjeldamist suudeti eraldada ka sinivetikas toksilisust põhjustav tsükliline peptiidsidemetega molekul nodulariin. Aastatel 1985–1987 tehtud uuringus koguti Läänemere 25 sinivetikaõitsengust proovid. Neist 18 proovi sisaldasid nodulariini ning olid otseselt seotud Nodularia spumigena'ga, mis domineeris igas toksiine sisaldavas õitsengukoldes. Sama uuring näitas ka, et mitte kõik Nodularia spumigena poolt domineeritavad õitsengud ei olnud toksilised, viitades, et tsüanobakterite kooslused eritavad toksiine vaid kindlates keskkonnatingimustes.

 Viited 

Kategooria:Vetikad